CELEX: 32016R1006
Language: bg
Date: 2016-06-22 00:00:00
Title: Регламент за изпълнение (ЕС) 2016/1006 на Комисията от 22 юни 2016 година за изменение на Регламент (ЕС) № 255/2010 по отношение на разпоредбите на ИКАО, посочени в член 3, параграф 1 (Текст от значение за ЕИП)

23.6.2016   
            
            
               BG
            
            
               Официален вестник на Европейския съюз
            
            
               L 165/8
            
         РЕГЛАМЕНТ ЗА ИЗПЪЛНЕНИЕ (ЕС) 2016/1006 НА КОМИСИЯТА
   от 22 юни 2016 година
   за изменение на Регламент (ЕС) № 255/2010 по отношение на разпоредбите на ИКАО, посочени в член 3, параграф 1
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 551/2004 на Европейския парламент и на Съвета от 10 март 2004 г. относно организацията и използването на въздушното пространство в единното европейско небе (Регламент за въздушното пространство) (1), и по-специално член 6, параграф 7 от него,
   като има предвид, че:
   
               (1)
            
            
               Член 3, параграф 1 от Регламент (ЕС) № 255/2010 на Комисията (2) изисква мерките за планиране, координация и изпълнение на управлението на потоците въздушно движение (УПВД), приети от страните или от агенти, действащи от тяхно име, които участват в процесите по УПВД, посочени в член 1, параграф 3, да съответстват на посочените в приложението разпоредби на ИКАО. Приложението се позовава на някои определения и разпоредби, предвидени в приложение 11 към Конвенцията за международно гражданско въздухоплаване (Чикагската конвенция), и по-специално в нейното тринадесето издание от юли 2001 г., което включва изменение № 47. След приемането на Регламент (ЕС) № 255/2010, ИКАО измени някои определения и разпоредби от приложение 11 към Чикагската конвенция, включващо последно изменение № 49.
            
         
               (2)
            
            
               Приложението към Регламент (ЕС) № 255/2010 също се позовава на Допълнителните регионални процедури на ИКАО (Док. 7030), и по-специално на тяхното пето издание от 2007 г. Петото издание на Документ 7030 всъщност е от 2008 г. и позоваването на датата на издаване 2007 г. трябва да се коригира.
            
         
               (3)
            
            
               Поради това позоваванията в Регламент (ЕС) № 255/2010 на приложение 11 към Чикагската конвенция на Документ 7030 на ИКАО следва да бъдат коригирани и актуализирани, за да се позволи на държавите членки да изпълнят международните си правни задължения и да се осигури съгласуваност с международната регулаторна рамка на ИКАО.
            
         
               (4)
            
            
               Поради това Регламент (ЕС) № 255/2010 следва да бъде съответно изменен.
            
         
               (5)
            
            
               Мерките, предвидени в настоящия регламент, са в съответствие със становището на Комитета за единно небе, създаден съгласно член 5 от Регламент (ЕО) № 549/2004 на Европейския парламент и на Съвета (3),
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 255/2010 се заменя със следния текст:
   
      
         „ПРИЛОЖЕНИЕ
         
            Списък на разпоредбите на ИКАО за целите на управлението на потоците въздушно движение
         
         
                     1.
                  
                  
                     Глава 3, точка 3.7.5 (Управление на потоците въздушно движение) от приложение 11 към Чикагската конвенция — Обслужване на въздушното движение (13-о издание — юли 2001 г., включващо изменение № 49).
                  
               
                     2.
                  
                  
                     Глава 3 (Капацитет на системата ОВД и управление на потоците въздушно движение) от Документ 4444 на ИКАО, Процедури за аеронавигационните услуги — управление на въздушното движение (ПАНУ-УВД) (15-о издание — 2007 г.).
                  
               
                     3.
                  
                  
                     Глава 8, точка 8.3 (Освобождаване от разпределяне на слотове по УПВД) от Документ 7030 на ИКАО, Допълнителни процедури за европейския (EUR) регион (5-о издание 2008 г.).
                  
               
                     4.
                  
                  
                     Глава 8, точка 8.4.1.в) (за спазването на мерките за УПВД от операторите на въздухоплавателни средства) от Документ 7030 на ИКАО, Допълнителни процедури за европейския (EUR) регион (5-о издание 2008 г.).
                  
               
                     5.
                  
                  
                     Глава 2, точка 2.3.2 (за промените на EOBT) от Документ 7030 на ИКАО, Допълнителни процедури за европейския (EUR) регион (5-о издание 2008 г.).“
                  
               
   
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 юни 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 96, 31.3.2004 г., стр. 20.
   
      (2)  Регламент (ЕС) № 255/2010 на Комисията от 25 март 2010 г. за определяне на общи правила за управление на потоците въздушно движение (ОВ L 80, 26.3.2010 г., стр. 10).
   
      (3)  Регламент (ЕО) № 549/2004 на Европейския парламент и на Съвета от 10 март 2004 г. за определяне на рамката за създаването на Единно европейско небе (рамков регламент) (ОВ L 96, 31.3.2004 г., стр. 1).